Diari Oficial de la Generalitat Valenciana


Sumari del DOGV 5518, del 23-05-2007 (2007/6371)

RESOLUCIÓ de 3 de maig de 2007, de la Directora General de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni entre la Generalitat (Conselleria de Cultura, Educació i Esport) i l'Ajuntament de València per a l'autorització del canvi de domicili per trasllat de les instal·lacions del Conservatori Professional de Música de titularitat municipal, "José Iturbi", de la citada localitat..
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5518

Data del DOGV
:   23-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/6371


Data del document
:   03-05-2007

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Cultura, Educació i Esport
    * València
    * educació artística
    * cooperació administrativa
    * administració local
    * centre d'ensenyament
    * música

RESOLUCIÓ de 3 de maig de 2007, de la Directora General de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni entre la Generalitat (Conselleria de Cultura, Educació i Esport) i l'Ajuntament de València per a l'autorització del canvi de domicili per trasllat de les instal·lacions del Conservatori Professional de Música de titularitat municipal, "José Iturbi", de la citada localitat.. [2007/6371]  
Subscrit, després de la tramitació prèvia reglamentària, entre la Generalitat (conselleria de Cultura, Educació i Esport) i l'Ajuntament de València, el 22 de novembre de 2006, un Conveni per a l'autorització del canvi de domicili per trasllat de les instal·lacions del Conservatori Professional de Música de titularitat municipal, "José Iturbi", de la citada localitat, i en compliment del que establix la clàusula tercera del Conveni, cal publicar en el Diari Oficial de la Comunitat Valenciana l'esmentat Conveni, que ha quedat inscrit en el Registre de Convenis amb el número 0176/2007, i que figura com a annex d'esta resolució.  
València, 3 de maig de 2007. La directora general de Relacions amb les Corts i Secretariat del Govern: Angélica Such Ronda  
CONVENI ENTRE LA GENERALITAT (CONSELLERIA DE CULTURA, EDUCACIÓ I ESPORT) I L'AJUNTAMENT DE VALÈNCIA PER A L'AUTORITZACIÓ DEL CANVI DE DOMICILI PER TRASLLAT DE LES INSTAL·LACIONS DEL CONSERVATORI PROFESSIONAL DE MÚSICA DE TITULARITAT MUNICIPAL, "JOSÉ ITURBI", DE LA CITADA LOCALITAT.   
València, 22 de novembre de 2006  
REUNITS  
D'una part, l'Honorable Senyor Alejandro Font de Mora Turón, conseller de Cultura, Educació i Esport de la Generalitat, facultat per a este acte mitjançant acord adoptat pel Consell de la Generalitat en la reunió d'1 de setembre de 2006.  
D'una altra part, l'Excel·lentíssima Senyora Rita Barberá Nolla, alcaldessa-presidenta de l'Ajuntament de València, actuant en representació d'este i facultada expressament per a este acte, per acord de la Junta de Govern Local, en sessió celebrada el dia 30 de juny de 2006, i assistida pel titular de l'òrgan de suport a la Junta de Govern Local.   
MANIFESTEN  
1. El 2 de gener de 1996, es va subscriure un conveni entre la Generalitat Valenciana (conselleria de Cultura, Educació i Ciència) i l'Ajuntament de València (DOGV de 27 de juny de 1996), per al reconeixement de la plena validesa acadèmica oficial dels ensenyaments de música de grau mitjà i elemental corresponents a la nova ordenació educativa.  
2. L'Ajuntament de València ha sol·licitat autorització per al canvi de domicili per trasllat de les instal·lacions del Conservatori Professional de Música José Iturbi, de la seua titularitat en la citada localitat, amb número de codi 76699389.   
3. La disposició addicional segona de la Llei Orgànica 8/1985, de 3 de juliol, Reguladora del Dret a l'Educació establix que la creació de centres públics, la titularitat dels quals corresponga a les corporacions locals, es realitzarà mitjançant conveni entre l'administració educativa competent i les corporacions. Així mateix, cal procedir mitjançant conveni a la nova autorització que constituïx el canvi de domicili sol·licitat, per similitud amb el que disposa l'article 10 (2) a) del Reial Decret 321/1994, de 25 de febrer.  
4. La Direcció General d'Ensenyament va aprovar per Resolució de 31 de gener de 2005, la modificació de la proposta d'instal·lacions i ús educatiu d'espais reflectits en els plans aprovats per Resolució de 11 de maig de 1999, ja que complixen els requisits que, quant a espais educatius, establix el Reial Decret 389/1992, de 15 d'abril (BOE de 28 d'abril).  
5. La Unitat Tècnica de Construccions i la Inspecció Educativa han emés informes favorables a la petició, ja que s'ajusta al que establix el Reial Decret 389/1992, de 15 d'abril, pel qual s'establixen els requisits mínims dels centres que impartixen ensenyances artístiques, així com el Reial Decret 1.542/1994, de 8 de juliol, pel qual s'establixen les equivalències entre els títols de música anteriors a la Llei Orgànica 1/1990, de 3 d'octubre, d'Ordenació General del Sistema Educatiu i els establits en la dita llei.   
Per això, en virtut de les competències que atorga el Reial Decret 2.093/1983, de 28 de juliol sobre traspàs de funcions i servicis de l'administració de l'Estat a la Generalitat en matèria d'Educació, i la Llei 7/1985, de 2 d'abril, Reguladora de les Bases de Règim Local, la conselleria de Cultura, Educació i Esport i l'Ajuntament de València acorden subscriure este conveni d'acord amb les següents,  
CLÀUSULES  
Primera  
S'acorda el canvi de domicili per trasllat de les instal·lacions del Conservatori Professional de Música de València, de titularitat íntegrament municipal, que quedarà en els termes que s'especifiquen a continuació, i amb el manteniment de la vigència de la resta de clàusules del Conveni subscrit el 2 de gener de 1996 abans citat.  
Denominació genèrica: Conservatori Professional de Música  
Denominació específica: José Iturbi  
Nou domicili: av. Baleares, 36  
Localitat: València  
Província: València  
Titular: Ajuntament de València  
Codi: 93482720  
Ensenyances:   
- Especialitats de grau elemental i mitjà: clarinet, contrabaix, fagot, flauta de bec, flauta travessera, guitarra, oboé, percussió, piano, saxofó, trombó, trompa, trompeta, tuba, viola, violí i violoncel.  
- Especialitats de grau mitjà: cant  
Segona  
El centre es compromet a impartir totes les assignatures previstes en l'articulat sèptim del Decret 151/1993, de 17 d'agost, pel qual s'establix el currículum dels graus elemental i mig de música, necessaris per a completar els estudis de grau elemental. Així mateix el centre ha d'impartir les ensenyances que es contemplen en l'article deu de l'esmentat decret, previstes per a cada un dels cicles de grau mitjà.  
Tercera  
Este conveni s'inscriurà en el Registre de Centres Docents de la Comunitat, així com en el Registre de Convenis de la Generalitat i serà publicat en el Diari Oficial de la Comunitat Valenciana.  
Com a prova de conformitat i perquè en quede constància, firmen les dos parts el present conveni en el lloc i data consignats anteriorment.  
El conseller de Cultura, Educació i Esport   
Alejandro Font de Mora Turón   
L'alcaldessa-presidenta de l'Ajuntament de València  
Rita Barberá Nolla  
El titular de l'òrgan de suport a la Junta de Govern Local  
Francisco Javier Vila Biosca